**Kontrola plnenia uznesení**

Kontrola plnenia uznesení je predložená ako stály bod programu rokovania. Jednotlivé uznesenia Miestneho zastupiteľstva Mestskej časti Košice – Sídlisko KVP navrhujem zaradiť do úloh splnených a úloh v plnení takto :

**Úlohy splnené:**

**203/a zo dňa 20.09.2016 v bode b)** MieZ MČ Košice-Sídlisko KVP

b) žiada starostu, aby bezodkladne zabezpečil odstránenie „upozornení na neoprávnený záber zelene“ z pietnych miest, ktoré majú nielen spomienkový charakter, ale sú aj mementom do budúcnosti.

**210/a zo dňa 27.09.2016** MieZ MČ Košice-Sídlisko KVP

schvaľuje finančné prostriedky vo výške 8 770 eur od mesta Košice na realizáciu časti II. etapy korčuliarskeho chodníka.

**211 zo dňa 27.09.2016** MieZ MČ Košice-Sídlisko KVP

schvaľuje poskytnutie pomoci v náhlej núdzi pre pána Pavla Holuba, Hemerkova 11, Košice, vo forme finančnej pomoci vo výške 600,-€

**212 zo dňa 27.09.2016** MieZ MČ Košice-Sídlisko KVP v súlade s platnými ústavnými zákonmi, zákonmi a ostatnými všeobecne záväznými právnymi predpismi schvaľuje Všeobecne záväzné nariadenie č. 9/2016 o prevádzke a otváracích hodinách na umyvárkach automobilov umiestnených na území Mestskej časti Košice-Sídlisko KVP podľa predloženého návrhu.

**213 zo dňa 27.09.2016** MieZ MČ Košice-Sídlisko KVP v súlade s platnými ústavnými zákonmi, zákonmi a ostatnými všeobecne záväznými právnymi predpismi odporúča Mestskému zastupiteľstvu Košice prerokovať „Návrh VZN o pravidlách času predaja v obchodoch a času prevádzky služieb na území mesta Košice“ s pripomienkami Mestskej časti Košice-Sídlisko KVP uvedenými v prílohe, ktorá je neoddeliteľnou súčasťou tohto uznesenia.

**214 zo dňa 27.09.2016** MieZ MČ Košice-Sídlisko KVP

schvaľuje zmenu Rokovacieho poriadku Miestneho zastupiteľstva MČ Košice-Sídlisko KVP podľa predloženého návrhu.

**215/c zo dňa 27.09.2016** MieZ MČ Košice-Sídlisko KVP v súlade s platnými ústavnými zákonmi, zákonmi a ostatnými všeobecne záväznými právnymi predpismi žiada kontrolórku Mestskej časti Košice-Sídlisko KVP aby,

1. prekontrolovala dôvody porušenia Rokovacieho poriadku MieZ Košice-Sídlisko KVP v súvislosti s nezverejnením Zápisníc zo XVI. Miestneho zastupiteľstva – 28.06.2016 a zo XVII. Miestneho zastupiteľstva - 14.07.2016,

2. prekontrolovala správnosť postupu mestskej časti v súvislosti so žiadosťou o prijatie do pracovného pomeru pani Bc. Marcely Gašovej.

**226 zo dňa 15.11.2016**  MieZ MČ Košice–Sídlisko KVP

schvaľuje názov novej ulice „Nad cintorínom“ na parcele č. 1624/3 C KN, katastrálne územie Grunt.

**228/a zo dňa 15.11.2016**  MieZ MČ Košice–Sídlisko KVP

**1**. **volí** za člena Komisie kultúry, školstva a športu poslanca Ing. Romana Matoušeka,

**2**. **volí** za členov Komisie kultúry, školstva a športu z radov neposlancov Mgr. Tomáša Gálla a Mgr. Zdenku Košovú.

**228/b zo dňa 15.11.2016**  MieZ MČ Košice–Sídlisko KVP

**1. volí** za člena Komisie parkovania poslanca Ing. Romana Matoušeka,

**2. volí** za člena Komisie parkovania z radov neposlancov Mgr. Pavla Eliaša,

**3. odvoláva** z Finančnej komisie, rozvoja mestskej časti a podnikania na vlastnú žiadosť poslanca

Ing. Jána Tkáča, PhD.,

**4. odvoláva** z Komisie parkovania na vlastnú žiadosť poslanca Ing. Jána Tkáča, PhD.

**229 zo dňa 15.11.2016**  MieZ MČ Košice–Sídlisko KVP

schvaľuje zmeny a doplnenia Rokovacieho poriadku Miestnej rady Mestskej časti Košice-Sídlisko KVP.

**230 zo dňa 15.11.2016**  MieZ MČ Košice–Sídlisko KVP

schvaľuje zmeny a doplnenia Rokovacieho poriadku Miestneho zastupiteľstva Mestskej časti Košice-Sídlisko KVP podľa predloženého návrhu.

**- navrhujem zaradiť medzi splnené úlohy**

**Úlohy v plnení :**

**219 zo dňa 08.11.2016** MieZ MČ Košice-Sídlisko KVP

vyjadruje nespokojnosť s predkladanou Informáciou o vybavených interpeláciách poslancov, ktoré boli prednesené na pokračovaní XVIII. zasadnutia Miestneho zastupiteľstva MČ Košice-Sídlisko KVP dňa 27. 09. 2016 a žiada starostu Mestskej časti Košice-Sídlisko KVP, aby on i miestny úrad:

a) vybavoval všetky interpelácie riadne a zodpovedne, bez zbytočných obštrukcií,

b) poctivo odpovedal na interpelácie poslancov, ktoré sú vyhodnotené inak, a to v zmysle zákona o slobodnom prístupe k informáciám č. 211/2000 Z. z.,

c) zabezpečil a predložil právne stanovisko s pečiatkou právnej kancelárie ku každej interpelácii, ktorá bude vyhodnotená inak, ako interpelácia.

**227/a zo dňa 15.11.2016**  MieZ MČ Košice–Sídlisko KVP

žiada starostu MČ Košice-Sídlisko KVP, aby v spolupráci s miestnym úradom zabezpečil vypracovanie „Postupu pri vybavovaní žiadosti, návrhov a iných podaní, vrátane príslušných lehôt“.

Zodpovedný : pán starosta Termín : do 31. 01. 2017

**231/a zo dňa 15.11.2016**  MieZ MČ Košice–Sídlisko KVP

žiadastarostu MČ Košice-Sídlisko KVP, aby zabezpečil v spolupráci s poslaneckým zborom a externým dodávateľom grafických služieb pre mestskú časť prípravu a vyhotovenie jednotného dizajn manuálu pre Mestskú časť Košice-Sídlisko KVP.

Zodpovedný : starosta Termín : do 31. 03. 2017

**231/b zo dňa 15.11.2016**  MieZ MČ Košice–Sídlisko KVP

žiadastarostu MČ Košice-Sídlisko KVP, aby prehodnotil spôsob vydávania vrecúšok na psie exkrementy z výlučne neadresného pravidelného dopĺňania v košoch na psie exkrementy, na adresné odovzdávanie určitého počtu vrecúšok na exkrementy, priamo do rúk majiteľom psov na sídlisku KVP.

**231/c zo dňa 15.11.2016**  MieZ MČ Košice–Sídlisko KVP

viaže nepoužité (ušetrené) finančné prostriedky (rozdiel medzi skutočnosťou a rozpočtom) vo funkčnej klasifikácii 01.1.1, podpoložke 637026 - Odmeny a príspevky v Programe 1: Plánovanie, manažment a kontrola, Prvku 1.1.3: Činnosť samosprávnych orgánov MČ s tým, že tieto nebudú použité v rámci zmien rozpočtu na iný účel, než boli pôvodne rozpočtované.

**- navrhujem zaradiť medzi úlohy v plnení**

**Úlohy zrušené :**

**231/d zo dňa 15.11.2016**  MieZ MČ Košice–Sídlisko KVP

schvaľuje viazanie nepoužitých (ušetrených) finančných prostriedkov vo funkčnej klasifikácii 01.1.1, podpoložka 637026 - Odmeny a príspevky v Programe 1, Prvok 1.1.3: Činnosť samosprávnych orgánov MČ s tým, že budú presunuté do kapitálových výdavkov.

**Dôvodová správa:**

Uznesenie číslo 231/d nie je možné realizovať vzhľadom na prijaté predchádzajúce uznesenie číslo 231/c, týkajúce sa viazania finančných prostriedkov. Z uvedeného dôvodu navrhujeme zrušenie tohto uznesenia.

**- navrhujem uznesenie zrušiť**

Spracovali :

Ing. Mária Gamcová, PhD.

JUDr. Magdaléna Balážová, právne odd.

Košice, 29.11.2016

- 2 -